Srednja škola Gračac

Školska 8, Gračac

Klasa:400-02/26-01/3
RKDP:23510
Razina:31

Ur.br.: 2198-1-70-26-1   
U Gračacu, 02. rujna 2026.             
Matični broj: 03312224
Šifra djel.:8532

OIB: 03363221827
Razdjel: 000
OBRAZLOŽENJE PRVIH IZMJENA I DOPUNA FINANCIJSKOG PLANA ZA 2026. GODINU 

1. Sažetak djelokruga rada proračunskog korisnika
Temeljem Rješenja o početku rada Srednje škole u Gračacu Ministarstva prosvjete i športa Republike Hrvatske Klasa: UP/I-602-03/00-01/307, Urbroj: 532-02-02/00-1 od 2 lipnja 2000. godine je odobren početak rada Srednjoj školi Gračac sa danom 15. lipnja 2000. godine i to na pripremi i izvođenju programa za izobrazbu: 

· ekonomiste, šifra 060104, strukovno područje : ekonomija i trgovina 

· automehaničar, šifra 014233, strukovno područje: strojarstvo.

U obrazloženju se ističe da je SŠ Gračac od 1991. do 1995. godine radila na okupiranom području Hrvatske izvan nadzora hrvatske vlasti, a prestala je radom 1995. godine. Nastavak rada iza 1995. godine nije organiziran radi malog broja učenika. 

9. travnja 2004. na zahtjev Škole, Ministar. znanosti, obrazovanja i športa je  

donijelo Rješenje (KLASA:UP/I-602-03/04-05/3; URBROJ.533-02/04-02) kojim se odobrava SŠ Gračac¸početak izvođenja programa za stjecanje srednje stručne spreme i to za:

Područje rada: Šumarstvo              Zanimanje:  Šumarski tehničar 

31. svibnja 2007. na zahtjev Škole, Ministarstvo znanosti, obrazovanja i športa je donijelo Rješenje (KLASA:UP/I-602-03/07-05/00053; URBROJ:533-09-07-0006) kojim se odobrava srednjoj školi Gračac početak izvođenja programa za stjecanje srednje stručne spreme i to za  zanimanja:

-     bravar

· instalater grijanja i klimatizacije i

· vodoinstalater

Na zahtjev  Škole,  ministar znanosti, obrazovanja i sporta je dana 25. travnja 2014. donio Rješenje (klasa:  UP/I-602-03/14-05/00066; urbroj:533-25-14-0008) kojim se odobrava srednjoj školi Gračac početak izvođenja programa obrazovanja za stjecanje strukovne kvalifikacije autolimar (014053) u obrazovnom sektoru Strojarstvo, brodogradnja i metalurgija.

Na zahtjev  Škole,  ministar znanosti, obrazovanja i sporta je dana 09. ožujka 2016. donio Rješenje (klasa:  UP/I-602-03/16-05/00036; urbroj:533-25-16-0009) kojim se odobrava srednjoj školi Gračac početak izvođenja programa obrazovanja za zanimanje tehničar zaštite prirode (330804) u obrazovnom sektoru Šumarstvo, prerada i obrada drva.

Na zahtjev Škole,Ministar znanosti, obrazovanja i mladih je 28.03.2025.. (KLASA: UP/I-602-03/25-05/00193; URBROJ:533-05-25-0002) donijelo Rješenje kojim se odobrava SŠ Gračac izvođenje strukovnih kurikula za stjecanje kvalifikacije:
1. referent/referentica za poslovnu ekonomiju (060500) u sektoru Ekonomija i trgovina

2. šumarski tehničar/tehničarka (110106) u sektoru šumarstvo i drvna tehnologija
Tako će se u školskoj godini 2025./2026. nastava izvoditi u dva sektora – Ekonomija i trgovina za zanimanje referent/referentica za poslovnu ekonomiju i Šumarstvo i drvna tehnologija za zanimanje šumarski tehničar/tehničarka.
Nastava će se izvoditi samo u jednoj, dopodnevnoj smjeni. U popodnevnoj smjeni će se organizirati izvođenje izvannastavnih slobodnih aktivnosti, dodatna i dopunska nastava.

Nastava se, redovna, izborna, dodatna i dopunska, izvodi prema nastavnim planovima i programima koje je donijelo Ministarstvo, znanosti i obrazovanja , operativnom Godišnjem planu i programu rada škole školske godine 2025./2026. za  te školskom kurikulumu za školsku godinu 2025./2026. 
U školskoj godini 2025./26. zaposlen je 21 radnik od čega 13 nastavnika  i 8 osoba na administrativno tehničkim poslovima (ravnatelj, tajnik, voditelj računovodstva, pedagog, knjižničar, domar i 2 spremačice).   Knjižničar radi i na poslovima nastavnika u dijelu radnog vremena.  Školu pohađa 29 učenika u 5 razrednih odjeljenja. 
2. Obrazloženje programa rada školske ustanove 
Školska ustanova provodi svoj rad kroz dva glavna programa:
Šifra programa 2204 Srednje školstvo - standard
· Aktivnost A2204-01: Djelatnost srednjih škola
· Aktivnost A2204-07: Administracija i upravljanje

Šifra programa 2205 – Srednje školstvo – iznad standarda

· Aktivnost A2205-01 – Programi u srednjem školstvu – Javne potrebe
· Aktivnost A2205-12 – Podizanje kvalitete i standarda u školstvu
 Prioritet škole je kvalitetno obrazovanje i odgoj učenika što ostvarujemo:

· stalnim usavršavanjem nastavnika ( seminari, stručni skupovi, aktivi ) i podizanjem nastavnog standarda na višu razinu

· poticanje učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije
· organiziranjem zajedničkih aktivnosti učenika i nastavnika kroz izvannastavne aktivnosti –kreativna grupa, školski sportski klub, Globe program, Eko-škola i učenička zadruga
·  Odlascima na jednodnevne i višednevne terenske nastave i izlete
3. Zakonske i druge podloge na kojima se zasniva program rada škole

- Zakon o odgoju i obrazovanju u osnovnoj i srednjoj školi, NN, br.87/08,86/09,92/10, 105/10, 90/11, 5/12, 16/12, 86/12, 126/12, 94/13, 152/14, 07/17,68/18, 98/19, 64/20,151/22,155/23, 156/23 )  
- Zakon o ustanovama, NN, br. 76/93., 29/97., 47/99., 35/08., 127/19, 151/22
- Zakon o proračunu ( NN, br.144/21), Pravilnik o proračunskim klasifikacijama ( NN, br. 94/07, 26/10 i 120/13., 1/20) i Pravilnik o proračunskom računovodstvu i računskom planu ( NN, br. 124/14, 115/15, 87/16 i 3/18., 126/19, 108/20, 158/23, 154/24)

- Upute za izradu prijedloga Izmjena i dopuna proračuna i financijskih planova upravnih tijela, proračunskih i izvanproračunskih korisnika Zadarske županije za 2026. godinu
- Statut Škole
-  Godišnji  plan i program rada škole za školsku godinu 2025/2026.
- Školski kurikulum za šk.god. 2025./26.

4. Usklađenost ciljeva, strategije i programa s dokumentima dugoročnog razvoja    
Školske ustanove ne donose strateške, već godišnje operativne planove i školski kurikulum prema planu i programu koje je donijelo Ministarstvo znanosti i obrazovanja. Vertikala usklađivanja ciljeva i programa MZO-a i jedinice lokalne ( regionalne ) samouprave  školske ustanove još nije provedena.

Također, planovi se donose za nastavnu, a ne za fiskalnu godinu. To je uzrok mnogim odstupanjima u izvršenju financijskih planova, npr. pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.
5. Ishodišta i pokazatelji na kojima se zasnivaju izračuni i ocjene potrebnih sredstava za   provođenje programa
Izvori sredstava za financiranje rada Srednje škole Gračac su:

· Pomoći proračunskim korisnicima iz proračuna koji im nije nadležan, skupina 636, državni proračun za financiranje rada zaposlenih radnika – plaće i ostala materijalna prava
· Opći prihodi i primici, skupina 671, županijski proračun za materijalne troškove poslovanja te održavanje i obnovu nefinancijske imovine

· Vlastiti prihodi od  najma prostora zgrade Škole ( iznajmljivanje školske dvorane ) za provedbu dodatnih aktivnosti škole prema Planu i programu škole te obnovu nefinancijske imovine

· Tekuće donacije, skupina 61 za pomoć maturantima za organizaciju maturalne večere

6. Obrazloženje izmjena i dopuna prihoda
    Prvim izmjenama i dopunama financijskog plana za 2026. godinu planirano je ukupno povećanje prihoda sa 755.607,89 EUR-a na 763.193,29 EUR-a, što je povećanje prihoda za 7.585,40 EUR-a.
· Vlastiti prihodi izvor 31- plan se smanjuje sa 3.900,00 na 2.900,00 EUR-a zbog smanjenog broja termina za najam dvorane
· Višak prihoda izvor 42035 u iznosu od 10.342,00 EUR-a se uključuje u financijski plan

· F.P. i dod.udio u porezu na dohodak izvor 451 – temeljem odobrenih limita od strane Zadarske županije iznos je smanjen sa 107.748,89 EUR-a na 103.179,08 EUR-a. Također su Planom kapitalnih ulaganja za 2026. godinu u Proračunu Zadarske županije osigurana sredstva unutar kapitalnog projekta K2204-02 Opremanje poslovnih prostorija iz izvora 45 u iznosu od 17.499,99 EUR-a za popravak hidrostanice
· MZO plaće SŠ izvor 51036 – planirani iznos se smanjuje sa 641.328,00 EUR-a na 625.520,00  EUR-a  
· Tekuće donacije izvor 61- planirani iznos se smanjuje sa 1.500,00 EUR-a na 580,00 EUR-a jer su učenici završnih razreda  prikupili manje donacija za organizaciju maturalne večere nego što je bilo planirano
· Opći prihodi i primici izvor 11 – u okviru Aktivnosti Javne potrebe u prosvjeti plan se uvećava za 1.600,00 EUR-a. Također se plan uvećava za 360,00 EUR-a u sklupu Aktivnosti Natjecanja i smotre u SŠ za prijevoz učenika na Dubrovnik Expo 2026.

7. Obrazloženje izmjena i dopuna rashoda 
· Aktivnost 2204-01 Djelatnost srednjih škola – sukladno smanjenju odobrenog limita za financiranje minimalnog financijskog standarda u iznosu od 4.569,81 EUR-a po odobrenim Limitima ukupnih rashoda srednjih škola za izvore financiranja 11 i 45 koji su dio Upute za izradu prijedloga Izmjena i dopuna proračuna i financijskih planova upravnih tijela, proračunskih i izvanproračunskih korisnika Zadarske županije za 2026. godinu (KLASA:400-01/26-01/9, URBROJ:2198-12/1-26-2),smanjuju se prvotno planirani materijalni rashodi sukladno potrebama za neometano odvijanje procesa obrazovanja sukladno prioritetima
· Aktivnost 2204-07 Administracija i upravljanje – smanjuju se rashodi za zaposlene u iznosu od 15.808,00 EUR-a jer je došlo do smanjenja broja zaposlenih 
· Aktivnost 2205-12 Odlukom o raspodjeli viška prihoda poslovanja na kraju 2025. godine od 29.01.2026. godine ( KLASA: 007-04/26-02/2, URBROJ:2198-1-70-26-5) te Odlukom o izmjeni Odluke o raspodjeli viška prihoda poslovanja na kraju 2025. godine (KLASA: 007-04/26-02/7, URBROJ: 2198-1-70-26-5) višak prihoda poslovanja iznosi 10.342,22 EUR-a  je uvršten u 1. izmjene i dopune financijskog plana za 2026. godinu.
· Aktivnost 2205-01 Javne potrebe u prosvjeti i aktivnost 2205-22 Natjecanja i smotre u SŠ- u 1. izmjene i dopune financijskog plana su uključeni materijalni rashodi za navedene aktivnosti u iznosu od 1.960,00 EUR-a

Ravnateljica:

                                                                                       Ivana Jelinčić Lasić, dipl. psi.
